CELEX: 22012D0066
Language: et
Date: 2012-03-30 00:00:00
Title: EMP Ühiskomitee otsus nr 66/2012, 30. märts 2012 , millega muudetakse EMP lepingu XV lisa ( „Riigiabi” )

2.8.2012   
            
            
               ET
            
            
               Euroopa Liidu Teataja
            
            
               L 207/46
            
         EMP ÜHISKOMITEE OTSUS
   nr 66/2012,
   30. märts 2012,
   millega muudetakse EMP lepingu XV lisa („Riigiabi”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XV lisa on muudetud EMP Ühiskomitee 7. novembri 2008. aasta otsusega nr 120/2008 (1).
            
         
               (2)
            
            
               Lepingusse tuleb inkorporeerida komisjoni 20. detsembri 2011. aasta otsus 2012/21/EL Euroopa Liidu toimimise lepingu artikli 106 lõike 2 kohaldamise kohta üldist majandushuvi pakkuvaid teenuseid osutavatele ettevõtjatele avalike teenuste eest makstava hüvitisena antava riigiabi suhtes (2).
            
         
               (3)
            
            
               Otsusega 2012/21/EL tunnistatakse kehtetuks komisjoni otsus 2005/842/EÜ, (3) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XV lisa punkti 1h (komisjoni otsus 2005/842/EÜ) tekst asendatakse järgmisega:
   „32012 D 0021: komisjoni otsus 2012/21/EL, 20. detsember 2011, Euroopa Liidu toimimise lepingu artikli 106 lõike 2 kohaldamise kohta üldist majandushuvi pakkuvaid teenuseid osutavatele ettevõtjatele avalike teenuste eest makstava hüvitisena antava riigiabi suhtes (ELT L 7, 11.1.2012, lk 3).
   Käesolevas lepingus loetakse selle otsuse sätteid järgmises kohanduses:
   
               a)
            
            
               mõiste „komisjon” asemel loetakse „EMP lepingu artiklis 62 määratletud pädev järelevalveasutus”;
            
         
               b)
            
            
               tekst „ühisturuga kokkusobiv” asendatakse tekstiga „kooskõlas EMP lepingu tingimustega”;
            
         
               c)
            
            
               mõiste „liikmesriik” asemel loetakse „ELi liikmesriik või EFTA riik”. Mõiste „liikmesriigid” asemel loetakse „ELi liikmesriigid või EFTA riigid”;
            
         
               d)
            
            
               artiklis 1 ja artikli 2 lõikes 3 loetakse mõiste „lepingu artikli 108 lõige 3” asemel „järelevalve- ja kohtulepingu protokolli 3 artikli 1 lõige 3”;
            
         
               e)
            
            
               artiklis 2 loetakse mõiste „aluslepingu artikli 106 lõige 2” asemel „EMP lepingu artikli 59 lõige 2”;
            
         
               f)
            
            
               artiklis 3 loetakse mõiste „aluslepingu artikli 108 lõige 3” asemel „järelevalve- ja kohtulepingu protokolli 3 artikli 1 lõige 3”;
            
         
               g)
            
            
               artiklis 5 loetakse mõiste „aluslepingu artikkel 107” asemel „EMP lepingu artikkel 61”.”
            
         Artikkel 2
   Otsuse 2012/21/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 31. märtsil 2012 tingimusel, et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 30. märts 2012
      
         
            EMP Ühiskomitee nimel
         
         
            eesistuja kohusetäitja
         
         Gianluca GRIPPA
      
   
   
      (1)  ELT L 339, 18.12.2008, lk 111.
   
      (2)  ELT L 7, 11.1.2012, lk 3.
   
      (3)  ELT L 312, 29.11.2005, lk 67.
   
      (4)  Põhiseadusest tulenevaid nõudeid ei ole nimetatud.